13 joves d'Alaquàs participen en el programa Jove Oportunitat
20/04/2021

# 13 joves d'Alaquàs participen en el programa Jove Oportunitat

*   20/04/2021
*   [Joventut](/categoria/15/0/joventut)
*   [Imprimir](#)
*   Compartir
*    https://www.alaquas.org/documento.asp?id\_do=19757

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F19757%2F0&title=Ajuntament%20d%27Alaqu%C3%A0s.%20Premsa.13%20joves%20d%27Alaqu%C3%A0s%20participen%20en%20el%20programa%20Jove%20Oportunitat)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/19757/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2021/2/19757/20042021whatsapp_image_2021-04-20_at_12_31_58_Form_4.jpg)](https://www.alaquas.org/ficheros/documentos/2021/2/19757/20042021whatsapp_image_2021-04-20_at_12_31_58_Form_10.jpg "<a href='https://www.alaquas.org/ficheros/documentos/2021/2/19757/20042021whatsapp_image_2021-04-20_at_12_31_58_Form_10.jpg' target=_blank><i class='fa fa-external-link' aria-hidden='true'></i>.13 joves d'Alaquàs participen en el programa Jove Oportunitat</a>")

Comença una nova edició d'aquest programa posat en marxa per l'Ajuntament d'Alaquàs per oferir orientació personal i professional als i les joves que hagen abandonat els seus estudis

Un total de 13 joves d’Alaquàs participen en una nova edició del programa Jove Oportunitat (JOOP) posat en marxa per l’Ajuntament d’Alaquàs a través de l’Institut Valencià de la Joventut (IVAJ). L’objectiu d’aquest programa que va començar ahir dilluns 19 d’abril és orientar de manera personal i professional les persones joves per tal d’ajudar-les a millorar la seua ocupabilitat a través d’un canvi d’actitud i oferir-les ferramentes per tal d’adquirir millors competències, personals, socials, acadèmiques i professionals.

L’Alcalde d’Alaquàs, Toni Saura, el regidor de Joventut, Javi Antúnez i els prospectors de Formació Professional Dual de la Conselleria d’Educació, Juan Durbán, Manuel Clemente y Francisco Tárrega han assistit hui a les sessions per donar la benvinguda als joves participants. A més, el primer edil ha volgut reconéixer el mèrit d’aquests joves per participar en aquestes jornades i els ha animat a continuar formant-se i millorant les seues competències.

Aquest és un programa de segona oportunitat dirigit a joves que en aquests moments es troben en estat de desmotivació i sense saber quin camí escollir per al seu futur.

El programa consisteix en la realització d’un curs en el qual el contingut primordial és l’orientació personal i professional des d’una visió integral de la persona per tal d’ajudar-lo a construir el seu projecte de vida. Per això s’utilitzaran tècniques de coaching actitudinal que els motive i augmente la seua autoestima i positivitat. Les tècniques podran ser individuals, grupals i en casos necessaris parental.

Les sessions es realitzen al centre juvenil el Passatge de dilluns a divendres en horari de matí i amb una durada de quatre mesos. Es realitzaran també visites a diferents empreses, cooperatives, entitats públiques amb l’objectiu de conèixer de primera ma les diferents eixides professionals. El curs finalitzarà amb una eixida de cap de setmana per a totes les persones participants i comptarà amb totes les despeses cobertes.

El programa, cofinançat pel Fons Social Europeu en el marc de la lluita contra l'abandó educatiu prematur, va destinat preferentment a joves d’entre 16 i 21 anys que conclouen l'ESO, amb títol o sense, i que s'enfronten a problemes de desmotivació i, en la majoria dels casos, de baixa autoestima.